Държавен вестник, бр. 44, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  44
9 
 
1.4.44. „Значителна височина на вълната“ означава средната височина на най-високата една трета от 
наблюдаваните вълни над морското равнище за определен период. 
 
1.4.45. “Помещения от специална категория” са тези затворени помещения, предназначени за превоз на 
моторни превозни средства с гориво в техните резервоари за собствено задвижване, към и от които тези 
превозни средства могат да се движат и до които пътниците имат достъп, включително помещенията, 
предназначени за превоз на товарни превозни средства. 
 
1.4.46. „Кораб с повърхностен ефект“ (КПЕ) е превозно средство на въздушна възглавница, чиято 
възглавница е изцяло или частично поддържана от постоянно потопени твърди конструкции. 
 
1.4.47. „Преходен режим“ означава режимът между режимите на водоизместимост и глисаж. 
 
1.4.48. „Най-неблагоприятни предвидени условия“ са специфичните условия на околната среда, в 
рамките на които е предвидена експлоатацията на плавателния съд в свидетелството. При това трябва 
да се вземат предвид параметри като най-неблагоприятните допустими условия на силата на вятъра, 
височината на значителните вълни (включително неблагоприятните комбинации от дължина и посока на 
вълните), минималната температура на въздуха, видимостта и дълбочината на водата за безопасна 
експлоатация и други параметри, които Администрацията може да изиска при определяне на вида на 
плавателния съд в зоната на експлоатация. 
 
1.5 Прегледи 
1.5.1. 
Всяко плавателно средство следва да бъде обект на посочените по-долу прегледи: 
 
.1. първоначален преглед преди въвеждане на плавателния съд в експлоатация или преди издаването на 
свидетелството за първи път; 
.2. периодичен преглед на интервали, определени от Администрацията, но ненадвишаващи 5 години с 
изключение когато се прилагат 1.8.5 или 1.8.10; 
.3. периодичен преглед в рамките на три месеца преди или след всяка годишнина на свидетелството; и 
.4. допълнителен преглед, при необходимост. 
 
1.5.2. 
Прегледите, посочени в точка 1.5.1, следва да се извършват, както следва: 
 
.1. първоначалният преглед следва да включва: 
 
1.1. оценка на направените допускания и предложените ограничения по отношение на натоварванията, 
околната среда, скоростта и маневреността; 
 
1.2. оценка на данните за безопасността на проекта, получени при нужните изчисления, изпитвания и 
опити; 
 
1.3. анализ на характера и последствията от неизправностите, както се изисква от настоящия кодекс; 
 
1.4. проучване на адекватността на различните ръководства, които трябва да бъдат предоставени на 
плавателния съд; и 
 
1.5. пълна проверка на конструкцията, оборудването за безопасност, радиосъоръженията и друго 
оборудване, устройства, съоръжения и материали, за да се гарантира, че те отговарят на изискванията на 
Кодекса, са в задоволително състояние и са годни за предназначението на плавателният съд; 
 
.2. подновяването и периодичните прегледи следва да включват пълна проверка на конструкцията, 
включително външната страна на дъното на плавателния съд и свързаните с него елементи, оборудване 
за безопасност, радиосъоръжения и друго оборудване, както е посочено в 1.5.2.1, за да се гарантира, че 
те отговарят на изискванията на Кодекса, че са в задоволително състояние и са годни за обслужването, 
за което е предназначен плавателният съд.  Проверката на дъното на плавателния съд се провежда, 
когато плавателният съд е извън водата при подходящи условия за щателен преглед на всички 
повредени или проблемни зони; и 
 
.3. допълнителният преглед, общ или частичен в зависимост от обстоятелствата, се извършва след 
ремонт, направен в резултат на разследванията, предписани в 1.7.3, или когато се извършват важни 
ремонти или обновявания.  Прегледът следва да гарантира, че необходимите ремонти или обновявания 
са извършени ефективно, че материалите и изработката при тези ремонти или обновявания са 
задоволителни във всяко едно отношение и че плавателният съд отговаря във всяко едно отношение на 
изискванията на Кодекса. 
10 
 
1.5.3. Периодичните прегледи, посочени в точка 1.5.1.3, следва да бъдат отбелязани в свидетелството за 
безопасност на високоскоростните плавателни съдове. 
 
1.5.4. Проверката и прегледът на плавателния съд, що се отнася до прилагането на разпоредбите на 
Кодекса, се извършват от служители на Администрацията. Администрацията обаче би могла да 
упълномощи за тези проверки и прегледи както инспектори, избрани за целта, така и организации, 
признати от нея. 
 
1.5.5. Администрацията, която назначава инспектори или признава организации за извършване на 
проверки и прегледи, както са посочени в 1.5.4, оправомощава като минимум всеки назначен инспектор 
или призната организация: 
 
.1. да изискват ремонт на плавателните съдове; и 
 
.2. да извършват проверки и прегледи, ако това бъде поискано от съответните органи на държавата на 
пристанището. 
 
Администрацията уведомява организацията за конкретните отговорности и условия на правомощията, 
делегирани на назначените инспектори или признати организации. 
 
1.5.6. 
Когато назначен инспектор или призната организация определи, че състоянието на плавателния 
съд или неговото оборудване не съответства в значителна степен на данните от свидетелството или 
е такова, че плавателният съд не е годен да оперира без риск за плавателния съд или лицата на 
борда, инспекторът или организацията незабавно осигурява предприемането на коригиращи действия 
и своевременно уведомява Администрацията.  Ако не бъдат предприети такива коригиращи действия, 
удостоверението следва да бъде оттеглено и администрацията следва да бъде незабавно 
уведомена; и ако плавателният съд се намира в зона под юрисдикцията на друго правителство, 
съответните органи на държавата пристанището следва да бъдат незабавно уведомени. Когато 
служител на администрацията, номиниран инспектор на призната организация е уведомил 
съответните органи на държавата на флага, правителството на съответната държава на флага оказва 
на този служител, инспектор или организация необходимото съдействие за изпълнение на 
задълженията им по настоящия раздел. Когато е приложимо, правителството на съответната 
държава на пристанище следва да гарантира, че плавателният съд не следва да продължава да 
функционира, докато това не е безопасно за плавателния съд или лицата на борда. 
 
1.5.7. Във всички случаи администрацията гарантира пълнотата и ефикасността на проверката и 
прегледа и се задължава да осигури необходимите мерки за изпълнение на това задължение. 
 
1.6 Одобрения 
. Собственикът на плавателно средство следва да приеме задължението да предостави достатъчно 
информация, за да даде възможност на администрацията да оцени напълно характеристиките на 
конструкцията. Препоръчително е компанията и Администрацията и, когато е уместно, държавата или 
държави по пристанище да започнат обсъждания на възможно най-ранен етап, за да е в състояние 
Администрацията да оцени изцяло конструкцията и да определи какви допълнителни или алтернативни 
изисквания да се прилагат към плавателния съд, за да се постигне необходимото ниво на безопасност. 
 
1.7 Поддържане на състоянието на кораба след прегледа 
1.7.1. Състоянието на плавателния съд и неговото оборудване следва да се поддържа в съответствие с 
разпоредбите на настоящия кодекс, за да се гарантира, че плавателният съд във всяко отношение ще 
остане годен за експлоатация без опасност за него или лицата на борда. 
 
1.7.2. След приключване на прегледа на плавателния съд по раздел 1.5, не могат да се правят без 
разрешение от Администрацията никакви промени в конструкцията, оборудването, приспособленията, 
съоръженията и материалите, които са предмет на прегледа. 
 
1.7.3. Когато възникне инцидент с плавателен съд или се открие дефект, който засяга безопасността на 
плавателния съд или ефикасността или пълнотата на конструкцията, оборудването, приспособленията, 
съоръженията и материалите, отговорното лице или собственикът на плавателния съд докладва при 
първа възможност на Администрацията, назначения инспектор или признатата организация, които 
започват разследване, за да установят дали е необходим преглед съгласно раздел 1.5.   Ако 
плавателният съд се намира в зона под юрисдикцията на друго правителство, отговорното лице или 
собственикът също докладва незабавно на съответните органи на пристанищната държава, като 
назначеният инспектор или признатата организация следва да проверят дали такъв доклад е бил 
изготвен.